open-index/open-wikipedia-markdown huggingface dataset:
Yaoundé

**Yaoundé** ye una ciudat de Camerún, capital d'o país, encara que la ciudat con mayor numero d'habitants d'o país ye Douala. Perteneixe a la rechión Centro.

A suya población ye de 2.765.600 habitants (2015).

## Cheografía
A ciudat de Yaoundé se troiba situada a 730 metros d'altaria sobre lo livel d'a mar.

## Referencias

## Vinclos externos
Phoenix

:*Iste articlo ye sobre una ciudat estausunidense en Arizona; ta atros usos, se veiga *'Phoenix (desambigación)**''.

 
**Phoenix''' ye una ciudat d'os Estaus Unius que se troba en l'estau d'Arizona, d'a on ye la capital dende  1912. A suya población ye de 1.680.992 habitants (2019), con una superficie de 1.340.59 km², estando la ciudat mas poblada d'Arizona.

## Cultura
### Cine
En a ciudat se celebra cada anyo lo Festival de Cine de Phoenix, que concede los correspondients premios cinematograficos.

## Referencias

## Vinclos externos
Raleigh

**Raleigh** ye una ciudat d'os Estaus Unius que se troba en l'estau de Carolina d'o Norte, d'an ye a capital dende  1792. A suya población ye de 474.069 habitants (2019), con una superficie de 296.81 km² y ye a segunda ciudat mas poblada de Carolina d'o Norte dezaga de Charlotte..

## Referencias
Denver

**Denver** ye una ciudat d'os Estaus Unius que se troba en l'estau de Colorado, d'a on ye a capital dende  1867. A suya población ye de 727.211 habitants (2019), con una superficie de 397.05 km² y ye a ciudat mas poblada de Colorado.

## Cultura
En a ciudat de Denver se celebra cada anyada lo Festival de Cine de Denver (*Denver Film Festival*).

## Referencias

## Vinclos externos
Tierra de buro

Una **tierra de buro** (pronunciau lo mas a-sobén como «tierra' buro») ye, en o vocabulario tradicional de buena cosa de l'Alto Aragón, un tipo de suel an que predomina os sedimentos d'archila que saca u d'an se saca buro, popular como material de construcción pero tamién sedimento que arrociegan as plevidas y tinye l'augua.

Un eixemplo de «tierra de buro» ye o component principal d'as formacions que se diz «terreros» que abunda en a depresión intrapirenenca. Si bien ixe tipo de modelaus erosivos no son buenos pa quitar-ne buro material pa construcción, por a inconsistencia de l'archila que los forma, sí que sacan «buro» cuan pleve abundante y fan tornar l'augua turbia.

## Se veiga tamién

* Buro.
* Archila (sedimento).
* Tarquil.
* Bardo u fango.
Tarquín

:*Este articlo charra sobre l'uso popular d'a palabra tarquín u tarquil. Pa atros usos se veiga [[tarquín (desambigación)]].*

O **tarquín** u **tarquil** (de l'arabe 

## Referencias
Halma

A **halma** (pronunciau [ˈxalma], en grafía de 1987 s'escribe ***jalma***) yera un aparello que se les meteba a os abríos pa transportar materials de construcción, como adobas, piedras u ladriellos.

Consiste en dos tablas de madera chuntas sobre un baste y que lieban unatra transversal por abaixo, de manera que as piezas transportadas no caísen. A carga s'aseguraba ligando-la dimpués con cuerdas contra l'aparello y por debaixo lo vientre de l'animal.

En zonas como l'Alto Aragón, an que as carreteras cuasi no esistiban, se'n continó emplegando dica bien entrau o sieglo XX. Como toz os bastes a mecanización d'o transporte ha feito que caíse en desuso.

## Se veiga tamién

* Baste.
* Ganches.
* Argaderas.
* Tafarra.
Esquira

:*No s'ha d'entivocar con «[[esquilla]]».*

A **esquira** u **esquila** ye o proceso de tallar a lana cruda d'as uellas, que se fa tot d'una tongada por animal producindo un vellón. De regular se fa a la fin d'a primavera, cuan d'una atra manera, si no se les sacase, os animals comenzarían a «permudar» a lana; ixo ye, a perder a lana con clapas, lo que fería que o vellón ya no valese cosa.

A esquira a modo tradicional s'ha de fer con tiento porque se fa con estixeras que tallan bien a ran d'a piel y en cualsiquier inte se le puede fer un tallo a l'animal. As uellas son animals que chacen a sobén sobre o suyo fiemo propio, con que as feridas feitas en a esquira regular que se les infectan y pueden acarriar a muerte de l'animal. Por ixa razón se fa una división d'o treballo y a esquira d'os vellons les corresponde a os hombres adultos que tienen mas esperiencia.

O proceso d'esquirar o rabanyo d'una casa antes yera una fayena a-saber qué fatigosa, pos implicaba encorrer y chirar as uellas arredol d'a casa, zarrar-las en un corral u trancar con baranas una pleta u bel troz de carrera pa zarrar-las, esquirar, lavar os vellons pa sacar-les as zaforas, blanquiar-los... Por ixo, gosaba implicar a tots os miembros d'a familia y mesmo as diferents casas s'aduyaban entre ellas, prolargando a esquira de los uns y los atros entre toda una temporada, por lo que a mas d'a dureza d'o treballo tamién feba honra pa socializar.

## Se veiga tamién

* Lavau d'a lana.
* Cardau d'a lana.
* Filada.

## Referencias
Lavau d'a lana

O **lavau d'a lana** ye o proceso con que se saca la porquería d'os vellons dimpués d'esquiradas as uellas, como os sirrios, cascarrias, cachorros y zaforas diversas que son en o pelo d'os animals, mirando de tornar-le l'aparienza mas limpia y clara que se pueda, antes de poder treballar con ella.

Anque agora ye un proceso mecanizau, antes mas lo feban por regla cheneral as mullers, resultando un d'os treballos mas duros de tot lo relacionau con a lana. O proceso de lavau d'a lana teneba diferents fases, y todas se feban sin emplear garra quimico como sabons u leixivas.

## Proceso

Pa comenzar, a lana se feba banyar en un caldero u palangana gran de metal con augua calenta pero que no bullise, que enantes s'heba preparau en o fuego. A manera de fer-lo yera en primeras verter l'augua calient en o caldero, y dimpuesas meter a lana en ixa augua, y no pas a la contra pos con a fuerza d'o chorro y a temperatura de l'augua se podría fer que o vellón s'estercillase. L'augua calient fa honra pa soltar a graixa d'a lana y a porquería, de vez que s'alisa y la fa tornar mas suave. O vellón se pretaba con as palmas d'as mans pa mirar que tot quedase debaixo de l'augua y garra parte en seco, pa que s'aprofitase bien o lavau.

Dimpués, en pasando uns minutos, se trascolaba la lana con una canasta pa que escurrise l'«augua de lana» u «lanada» sobre un tarraz u un balde. O proceso d'escurrir a lanada con a canasta duraba arredol d'un cuarto d'hora.

Alavez a lana se teneba que aclarir con augua bien limpia. Pa ixo, as mullers l'acarriaban con as canastas ta una fuent u ta o río an que de normal lavaban a ropa, y allí la aclareixeban capuzando la canasta en l'augua unas pocas de veces. Dimpués se teneba que sacar a lana y esbandir-la contra una piedra lavadera una vez a par d'atra pa que perdese l'augua, pero nunca frotando-la, y s'abatanaba contino con una paleta pa rematar-la. En rematar a lana yera limpia, pero se teneba que secar estendendo-la unas horas al sol pa que quedase presta pa o siguient treballo, que yera l'escarmenau.

## Se veiga tamién

* Esquira.
* Cardau d'a lana.
* Filatura.

## Referencias
Escarmenau

O **escarmenau** ye una fayena d'a lana que consiste en desfer o vellón brin a brin con as mans, una vez que ya ye lavau y seco, desfendo os nudos y deseparando as fibras, pa deixar una lana suelta y molsuda que se pueda cardar. L'acción se dice escarmenar.
:*Me'n acordo de veyer a [[yaya]] escarmenand la llana* (aragonés ribagorzano)

## Se veiga tamién
* Cardau d'a lana.
* Filada.
* Lavau d'a lana.

## Referencias
Vellón

O **vellón** (en chistabín **velón**) ye la cantidat de lana bruta que se saca chunta d'una mesma uella u mardano en  esquirar. Como os pelos d'a lana son pretos y van bien enreligaus, de regular o vellón brinca d'una pieza y se guarda asinas, anque se va estercillando entre que se fa o lavau y esbandiu d'a lana, y remata desfeito cuan a lana s'escarmena.

## Se veiga tamién
* Cardau d'a lana.
* Esquira.
* Filatura.
* Lavau d'a lana.
* Pelaire.

## Referencias
Cardau d'a lana

O **cardau d'a lana** ye una fayena que se fa con a lana ya escarmenada pa rematar de desfer-le os nudos y escarpir-la, deixando as fibras d'o pelo bien lisas y como mas paralelas millor, pa dimpués poder-las filar.

A lana, que ya ye tova y molsuda dimpués d'haber-se escarmenau, se carda clavando-la entre dos «cardas». As cardas son dos peines plans con pugas de fierro que s'agafa con as mans por os mangos en sentiu contrario, y alavez se tira, pero nunca basto, suave-suave, o que causa que a fibra de lana s'estire y s'escarpixca os nudos entre as pugas. Si se preta con as cardas a lana puede «apedregar-se», que ixo ye formar-se nudos nuevos y piors, con que no se podría filar dimpuesas.

Os brins de lana ya cardada se quitan d'a carda («esbrinar») y s'alzan envolicando-los arredol d'una rueca, con a cual se filarán dimpués. A rueca ye un tocho con unas pugas en l'estrimo, por an se pilla os brins de lana que luego se fa baixar arredol. A ixo se le diz «rocar» u «arrocar» a lana. Meter a lana en a rueca teneba por misión poder-la portiar ta o mont u tan que calese, fuera d'a casa, y filar astí sin que una volada d'aire u cosa asinas la tresbatisen, entre que en a casa se gosaba fer con un canastico.

## Se veiga tamién

* Carda.
* Escarmenau.
* Lavau d'a lana.
* Rueca.
* Debanadera.
* Demoret.
* Fuso.

## Referencias
Carda

A **carda** (de cardo) u **escarda** yera una ferramienta que s'emplegaba dos de vez y serviba pa cardar a lana lo mas fino que se podese. Una carda consistiba en una tableta de madera rectangular con un mango en un d'os costaus largos y que teneba una d'as superficies amplas bien atipida de pugas de metal. As formas mas primitivas d'iste utensilio yeran a cabeza d'un cardo, d'an les viene o nombre.

As cardas s'emplegaban de dos. La una se meteba plana en a falda, con as pugas tripa ta alto, y se le meteba os brins de lana en as pugas, y alavez, con l'atra concarada en sentiu contrario y cutio-cutio anque a buen ritmo, se pintinaba la lana de modo que se desfesen os nudos. Si se feba malament a lana «s'apedregaba», que ixo ye que se le feban uns nudos muit bastos y ya no yera de buen filar. En rematar, a lana «s'esbrinaba» (se quitaba d'a carda ya cardada) y s'escomenzaba de nuevo con unatro brin.

## Se veiga tamién

* Rueca.
* Debanadera u demoret.
* Fuso.
* Cardau d'a lana.

## Referencias
Debanadera

Una **debanadera** ye una maquina con un elemento que chira y s'emplega pa «debanar» os filos; ixo ye, una vez que son filaus y enmadeixaus, pa enrollar-los formando chubiellos que son a manera mas fácil pa conservar-los y pa teixir dimpués.

Ha esistiu diferents tipos de debanaderas que s'emplegaba pa debanar en as casas. En l'Alto Aragón, como en tot lo norte d'Espanya, predominaba las d'o tipo que en deciban «demoret» u «dimuret»; una debanadera de forma rustica y simple que l'elemento que chira yeran unas aspas y serviba pa fer as madeixas. Manimenos, pa fer os chubiellos feba honra unatro tipo de debanadera mas fina, con palos verticals, que a diferencia de o demoret sí que le deciban «debanadera».

## Se veiga tamién

* Rueca.
* Fuso.
* Carda.
* Madeixa.
* Chubiello.
* Filada.
* Torno de fer trama.

## Notas


## Referencias
Demoret

O **demoret** (pronunciau /demoˈɾe/ ~/demoˈɾet/; como "demoré" u "demoret" de traza indistinta) ye un tipo sencillo de debanadera que se feba chirar con a man u con una manivela y serviba pa pasar as «fusadas», que ye o conteniu de filo que s'heba filau en cada fuso, debanando-las dica formar una madaixa.

Teneba cuatro aspas de madera que se feba chirar sobre un eixe paralelo con o suelo. Cada aspa teneba una pieza travesera an que s'asentaba o filo d'a madaixa. L'eixe central se meteba en o piet con dos chugaderos u con un, como un molinet.

Pa fer-lo funcionar se teneba que ligar un estrimo d'o filo en una d'as silletas y contino meter o fuso en un canastico y fer chirar l'instrumento con a manivela. Asinas o filo iba salindo de o fuso, que bailaba fendo brincos en o canasto, y o filo s'iba religando sobre l'asiento d'as aspas con cada vuelta. En rematada la fayena, se sacaba la madaixa entera de as aspas, y ya se podeba guardar, lavar, tenyir u aún se podeba debanar pa fer chubiellos.

## Cultura popular

Sobre o demoret s'ha documentau por a-saber-los puestos de l'Alto Aragón una dovineta que viene a dicir:

## Imáchens


Imachen:Museo de Teruel, sala de herramientas textiles.jpg|Esposición en o Museu de Teruel. O demoret ye abaixo a la izquierda, debaixo d'as ruecas.
Imachen:Devanadera, Museo del Pueblo de Asturias, 02.jpg


## Se veiga tamién

* Rueca.
* Fuso.
* Debanadera.
* Torno de fer trama.

## Notas


## Referencias
Torno de fer trama

:*Pa atros tipos de torno se veiga [[torno (desambigación)]]*

O **torno de fer trama** ye una maquina simple que consiste en un banco de madera, una rueda que se fa chirar con un pedal, y un fuso, y sirve pa torcer o filo y enrollar-lo en una bobina. Tamién se podeba conectar a salida d'o filo con una debanadera pa fer chubiellos.

## Imáchens


Imachen:Museo de Teruel, sala de herramientas textiles.jpg|Exposición en o Museu de Teruel. O torno ye a la dreita, debaixo d'as cardas. Tamién se i veye un demoret y unas ruecas.
Imachen:Velazquez-las hilanderas.jpg|*As [[Filandera]]s* (Diego Velázquez, 1644-48).
Imachen:Elderlyspinnera.jpg|Muller filando con torno (Estaus Unius).
Imachen:Devanadera y torno de canillas, Museo de Ávila.jpg|O torno y a debanadera a-sobén marchaban de conchunta.


## Se veiga tamién

* Rueca.
* Fuso.
* Debanadera.
* Demoret.

## Referencias
Baton Rouge

:*Iste articlo ye sobre una ciudat estausunidense en Loisiana; ta atros usos, se veiga *'Baton Rouge (desambigación)**''.

 
**Baton Rouge''' ye una ciudat d'os Estaus Unius que se troba en l'estau de Loisiana, d'a on en ye la suya capital dende l'anyo 1880.

A suya población ye de 220.236 habitants (2019), con una superficie de 198.91 km², y ye la segunda ciudat mas poblada de Loisiana dezaga de Nueva Orleans.

## Referencias

## Vinclos externos
Jackson (Mississippi)

**Jackson** ye una ciudat d'os Estaus Unius que se troba en l'estau de Mississippi, d'an ye a capital dende  1821. A suya población ye de 160.628 habitants (2019), con una superficie de 271.69 km² y ye a ciudat mas poblada de Mississippi..

## Referencias

## Vinclos externos
Santa Fe (Nuevo Mexico)

**Santa Fe** ye una ciudat d'os Estaus Unius que se troba en l'estau de Nuevo Mexico, d'a on en ye la suya capital dende l'anyo 1610. Fa parte d'o condau de Santa Fe, d'o cual tamién en ye la capital.

A suya población ye de 84.683 habitants (2019), con una superficie de 96.61 km², y ye la cuatrena ciudat mas poblada de Nuevo Mexico dezaga d'Albuquerque, Las Cruces y Rio Rancho..

## Referencias

## Vinclos externos
Nashville (Tennessee)

:*Iste articlo ye sobre una ciudat estausunidense en o estau de Tennessee; ta atros usos, se veiga *'Nashville**''.

 
**Nashville''' ye una ciudat d'os Estaus Unius que se troba en l'estau de Tennessee, d'a on en ye la capital dende l'anyo 1826. Fa parte d'o condau de Davidson.

A suya población ye de 670.820 habitants (2019) con una superficie de 1362.08 km² y ye la ciudat mas poblada de Tennessee..

## Referencias

## Se veiga tamién
Austin

**Austin** ye una ciudat d'os Estaus Unius que se troba en l'estau de Texas, d'a on en ye la capital dende 1839.

A suya población ye de 978.908 habitants (2019) con una superficie de 790.21 km² y ye la cuatrena ciudat mas poblada de Texas dezaga de Houston, San Antonio y Dallas..

## Cultura
En a ciudat d'Austin se celebra cada anyada dende 1994 lo Festival de Cine d'Austin. Tamién se i celebra lo South by Southwest dende 1987, adedicau a cine, musica y atros aspectos multimedia.

## Referencias

## Vinclos externos
Madison (Wisconsin)

**Madison** ye una ciudat d'os Estaus Unius que se troba en l'estau de Wisconsin, d'an ye a capital dende  1838. A suya población ye de 259.680 habitants (2019), con una superficie de 177.93 km² y ye a segunda ciudat mas poblada de Wisconsin dezaga de Milwaukee..

## Referencias
The Who

**The Who** estió un grupo musical orichinario d'a ciudat de Londres en Anglaterra, creyau en 1964. Formau orichinalment por Roger Daltrey, Pete Townshend, John Entwistle y Keith Moon.

## Discogafía
* *My Generation* (1965)
* *A Quick One* (1966)
* *The Who Sell Out* (1967)
* *Tommy* (1969)
* *Who’s Next* (1971)
* *Quadrophenia* (1973)
* *The Who by Numbers* (1975)
* *Who Are You* (1978)
* *Face Dances* (1981)
* *It’s Hard* (1982)
* *Endless Wire* (2006)
* *Who* (2019)

## Vinclos externos

*  Pachina web oficial.
Canta Canalla

**Canta Canalla** ye un grupo de musica infantil de Valencia creyau l'anyo 2018. Ye formau por Eduard Marco, Ferran Bataller, Paco Arroyo, Carme Laguarda y Javi Vega.

A formación naixe o 2018, anyo que publican o suyo primero disco, que tiene o mesmo nombre que o grupo. O suyo segundo disco, *Revolucions per Menuts*, se publicó en setiembre de 2019. O verano de l'anyo 2021, publicoron a canta, vidioclip y videochuego *Patacona*, dedicada a la placha d'Alboraia, y feban pedagochía sobre a importancia de cudiar d'o meyo ambient.

## Referencias
Fuso

:*Pa atros emplegos de fuso se veiga [[Fuso (desambigación)]].*

O **fuso** (d'o latín <*fusu*) yera una ferramienta de madera que s'emplegaba pa filar y tamién pa torcer os filos que se sacaba de fibras naturals, como a lana, o lino y o canyimo, que d'antigos se filaba de manera artesanal en as casas y yeran a materia prima d'an se feba toz os teixius, tanto a ropa d'as personas como a de casa u o campo.

O fuso s'emplegaba de conchunta con a rueca, formando un doblet de trastes inseparables: en a rueca s'«enrocaba» os brins u flocos d'a fibra a filar, y con o fuso se reculliba o filo que resultaba, que en rematau o proceso se deciba que yera una «fusada».

## Composición

Se composaba de dos piezas. Un palico de madera que yera mas amplo en o centro u por abaixo seguntes si o fuso yera pa filar u pa torcer filos mas bastos, que en o cabo d'alto, que siempre yera o mas fino. De o palo en deciban a «filadera». O fuso tamién teneba una pieza d'o mesmo material que teneba un forato en o centro pa entrascar-lo-ie, con tal de fer peso en a parte que luego iría abaixo, y que se deciba «roda» u «rodeta».

En os fusos de filar, se miraba que fesen mas peso por un estrimo, de forma que cuan dimpués en filar se pendeba con o filo, fese que o fuso adoptase una posición vertical. Os fusos de torcer por contra yeran mas gordos en medio, y a rodeta se les meteba astí, concentrando tot lo peso.

## Emplego

O fuso teneba la misión de mantener estirau o filo y, de vez, enrollar-lo arredol d'a filadera y asinas fer que en rematar a fayena se podese sacar a fusada toda chunta. Pa ixe menester, a «filadera» u o «filador» (que ye a persona que fila) teneba que ligar o primer estrimo d'o filo en a punta d'o fuso y contino tirar-lo a chirar pendiu en l'aire con os didos.

Pa filar con fuso y rueca caleba tener buena traza, con que nomás lo feban a buen paso as personas que teneban esperencia. As chóvens soleban ir mas a-espacio dica que no pillaban a practica de fer-lo.

A fayena de filar yera lenta y laboriosa y, en a economía d'autarquía d'o mundo rural d'antes, la feban mas que mas as mullers. Se teneba que dedicar toz os ratos que se podese a filar con a rueca y o fuso pa poder sacar un reuto de fusadas que valese cosa, con que as mullers aprofitaban cualsiquier inte d'inactividat entre os treballos d'a casa u d'o campo pa meter-se a filar. I habeba pocos filadors u filaderas que s'adedicasen nomás que a ixo de forma profesional; yera mas una fayena complementaria a os atros treballos que a ratos feban a mayoría d'as mullers.

Sobre o poco rendimiento que daba filar en hai una dicencia que fa entender que, anque un treballo dé poco a ganar, menos en da no fer cosa:

## Se veiga tamién

* Rueca.
* Debanadera.
* Demoret.
* Torno de fer trama.
* Cardau d'a lana.

## Referencias
Fuso (desambigación)

**Fuso** puede fer referencia a:

*O fuso de filar y o de torcer.
*O fuso de teixir, que s'emplegaba pa pretar a urdimbre en o telar.
*Os fusos horarios.
Albert Michelsen

**Albert Richard Michelsen**, conoixiu esportivament como **Albert Michelsen** u con a embotada de **Whitey**, naixiu de Danbury, Connecticut, o 16 d'aviento de 1893 y muerto en St. Petersburg, Florida, o 7 de chulio de 1964, fue un corredor de larga distancia estausunidense que tenió o récord d'o mundo en a preba d'a maratón conseguiu o 12 d'octubre de 1925 con un tiempo de 2:29:01 en a primera edición d'a Maratón de Port Chester tenió o récord mientres 10 anyos dica que o chaponés Fusashige Suzuki fació una marca de 2:27:49 en Tokio, o 31 de marzo de 1935. En 1927 torna a ganar a Maratón de Port Chester cuan treballaba como fontanero.

Michelsen partecipó en dos edicions d'os Chuegos Olimpicos fendo a cursa d'a maratón y representado a Estaus Unius, en os d'Amsterdam 1928 remató 9º y en os de Los Ángeles 1932 a on aconsiguió un 7º lugar.

También partecipó en atras maratons importants entre as que cal destacar a Maratón de Boston, que nunca aconsiguió ganar, pero remató cuarto cuatre vegadas en 1923, 1925, 1929 y 1932. Ista zaguera edición yera clasificatoria ta os Chuegos Olimpicos chunto con a Maratón de Los Ángeles que aconsiguió ganar.

## Vinclos Externos
*  Biografía esportiva.
Filadera

:*Pa atros usos de filadera se veiga [[Filadera (desambigación)]].*

Una **filadera** (en chistabín **filandera**) ye una persona que fila, fayena que por regular mas d'antes la soleban fer as mullers. Si a persona que lo fa ye un hombre, alavez se diz que ye un **filador** u **filadero**.

## Se veiga tamién

* Teixidor.
* Sastre y sastresa.

## Notas


## Referencias
Charli D'Amelio

**Charli D'Amelio**, naixita de Norwalk (Connecticut, Estaus Unius) l'1 de mayo de 2004, ye una bailarina que prencipió a publicar conteniu activament en l'aplicación pa compartir videos TikTok en zaguerías d'o 2019, an prencipió a publicar videos de baile con as cancions mas populars d'a plataforma. Rapidament acumuló un gran numero de seguidors y, posteriorment, se convirtió en a creyadora mas seguida en l'aplicación.

D'Amelio fació lo suyo debut cinematografico con un paper de voz en a cinta animada de 2020 StarDog and TurboCat, y protagonizó a serie documental de Hulu *The D'Amelio Show* en 2021. Ye a primera persona en obtener 50 millons y 100 millons de seguidors en TikTok y estió a segunda personalidat de TikTok con mayors ingresos en 2019 seguntes Forbes. A ormino se la describe como a estrela mas gran de TikTok. Actualment tien mas de 127 millons de seguidors.

## Referencias
Khartum

:*Iste articlo ye sobre una ciudat en Sudán, capital d'o país; ta la cinta britanica de 1966 ambientada en ista ciudat en o [[seche de Khartum]] en 1885, se veiga *'Khartoum**''.


**Khartum''' (en arabe الخرطوم) ye a capital de Sudán y a suya ciudat mas poblada. De conchuntas con Omdurman y Khartum Norte forma una aglomeración urbana de 6 millons d'habitants

## Referencias

## Vinclos externos
Juba

**Juba** ye a capital de Sudán d'o Sud y a suya ciudat mas poblada.

## Clima
Juba tien un clima tropical humido y ixuto y como se troba amán de l'ecuador, as temperaturas son calidas mientres tot l'anyo. Manimenos, pleve mica de noviembre a marzo, que ye tamién a epoca de l'anyo con as temperaturas maximas mas calients, aconseguindo os 38&nbsp;°C  en febrero. D'abril ta octubre, mas de 100&nbsp;mm de plevida cayen per mes. A precipitación total anyal ye de cuasi 1.000&nbsp;mm.

## Demografía

## Puestos d'intrés
*Fuesa d'o  Dr. John Garang.
*Seu de Santa Tresa.

## Referencias

## Vinclos externos
Chibuti (ciudat)

**Chibuti** (en somali *Magaalada Jabuuti*, en arabe * مدينة جيبوتي *, en francés *Ville de Djibouti*) ye a capital d'a Republica de Chibuti y a suya ciudat mas poblada.

## Referencias

## Vinclos externos
N'Djamena

**N'Djamena** (en arabe * انجمينا *) ye a capital de Chad y a suya ciudat mas poblada.

N'Djamena estió fundada como *Fort-Lamy* per o comandant francés Émile Gentil o 29 de mayo de 1900, y prene lo suyo nombre d'Amédée-François Lamy, un oficial de l'exercito francés que i heba muerto en a batalla de Kousséri bels días dinantis. Estió una important ciudat comercial y se convirtió en a capital d'a rechión y a nación. Lo 6 de noviembre de 1973 o president François Tombalbaye la renombra N'Djamena, d'o nombre d'un lugar arabe amanau clamau *Am Djamena*, que significa *puesto d'escanso*. Iste cambio yera parti d'un programa d'africanización.

## Clima
N’Djamena tien un clima semiarido calido con una estación humida curta y una estación ixuta alongada. Tot y que la ciudat recibe un promeyo d'arredol de 510&nbsp;mm de plevida per anyo, a resultas d'a muit alta evapotranspiración d'a redolada, N'Djamena encara caye en a categoría de clima semiarido. A temporada de plevidas dura dende chunio dica setiembre, y as precipitacions mas intensas se producen en agosto. L'estación ixuta cubre esencialment os ueito meses restantes. Seguntes as temperaturas anyals, N'Djamena ye una d'as ciudaz mas calients d'a planeta. En nomás un mes de l'anyo (agosto) as temperaturas maximas promeyo mensuals no superan a marca de 32&nbsp;°C . As temperaturas mas altas d'a ciudat por un regular s'alufran entre marzo y mayo, chusto antis de l'inicio d'as plevidas mas intensas. Manimenos, difuera d'os meses mas calidos de l' anyo, as nueiz en N'Djamena son por un regular agradables.

## Referencias

## Vinclos externos
Salto del Lobo

**Salto del Lobo** ye un lugar de la provincia de Zaragoza y a comarca de Cinco Villas situau en o termin municipal de Marracos, amán d'a muga con a provincia de Uesca.

## Toponimia
Se conoixe tamién como **La Central**, por trobarse astí a central hidroelectrica de Marracos.

## Demografía

## Historia
Perteneixe actualment a o municipio de Marracos, encara que d'antis mas perteneixeba a Piedratallada. En primerías d'o sieglo XX i viviban dica catorce emplegaus con as suyas familias. I heba bels edificios de viviendas y escuela.

A central hidroelectrica de Marracos s'inauguró en l'anyo 1904. O salto d'augua ye 45 metros d'altaria. I hai cuatre grupos hidroelectricos; un de 2.000 y tres de 1.500 HP que cheneran corrient trifásica a una tensión de 3.000 voltios.

## Vinclos externos
*  En www.aragonesasi.com
*  Marracos. De los Caleros al Salto del Lobo
*  Central Salto del Lobo en Marracos. El Retabillo de Carlos Urzainqui Biel.
*  La Central Hidroeléctrica del Salto del Lobo (Marracos)
*  Central de Marracos en o SIPCA

## Referencias
Dodoma

**Dodoma** (oficialment **Dodoma City**) ye a capital de Tanzania dende 1973 y a suya cuatrena ciudat mas poblada dezaga de Dar es Salaam, Mwanza y Arusha.

## Referencias

## Vinclos externos
Yamoussoukro

**Yamoussoukro** ye a capital de Costa de Vori y a suya cuatrena ciudat mas poblada dezaga d'Abidjan, Bouaké y Daloa.

## Referencias

## Vinclos externos
Bamako

**Bamako** ye a capital de Mali y a suya ciudat mas poblada. Se troba en a marguina d'o río Nícher.

## Referencias

## Vinclos externos
Banjul

**Banjul** ye a capital de Gambia y a suya cuatrena ciudat mas poblada dezaga de Serrekunda, Brikama y Bakau.

## Referencias

## Vinclos externos
Dragan Stojković

**Dragan Stojković** (en serbio Драган Стојковић) naixiu de Niš, en 3 de marzo de 1965 ye un futbolista serbio retirau que chugaba de centrocampista y actualment entrenador de futbol d'o Serbia.

## Vinclos externos

* National Football Teams
* Reprezentacija.rs
Kigali

**Kigali** ye a una ciudat de Ruanda, estando-ne la suya capital y a suya ciudat mas poblada.

## Referencias

## Vinclos externos
Porto Novo

**Porto Novo** ye a capital de Benín, encara que a ciudat con mayor numero d'habitants ye Cotonou.

## Referencias

## Vinclos externos
Asmara

**Asmara** (en tigrinya ኣስመራ) ye a capital d'Eritrea y a suya ciudat mas poblada.

## Referencias

## Vinclos externos
Bangui

**Bangui** ye a capital d'a Republica Centroafricana y a suya ciudat mas poblada.

## Referencias

## Vinclos externos
Nouakchott

**Nouakchott** (en arabe نواكشوط) ye la capital de Mauritania y la suya ciudat mas poblada.

Nouakchott, que yera un lugar costero de grandaria meyana, estió trigau como capital d'a naixient nación de Mauritania. Orichinalment estió disenyau y construyiu pa auespar a una población de 15.000 personas, manimenos experimentó un creiximiento demografico significativo en o decenio de 1970, quan muitos mauritanos fuyioron d'os suyos lugars d'orichen a resultas d'a sequera y la creixent desertificación. Muitos d'os recientment plegaus s'establioron en vicos marguinals d'a ciudat que yeran mal mantenius y extremadament superpoblaus. A meyaus d'o decenio de 1980, s'estimaba que a población de Nouakchott oscilaba entre 400.000 y 500.000 habitants. En 2019, a ciudat teneba una población de quasi 1,2 millons de personas.

## Referencias

## Vinclos externos
James Jones (futbolista, 1873-1955)

**James Henry Jones**, conoixiu esportivament como **James Jones**, naixiu de Camberwell, Londres o 18 de noviembre de 1873 y muerto en Hove, Sussex, o 27 d'aviento de 1955 yera un futbolista britanico quí compitió en os Chuegos Olimpicos de 1900, chugando un partiu como portero, y ganando una medalla d'oro con o suyo equipo en representando a o Reino Uniu.

Antiparti de chugador tamién estió o secretario d'o Upton Park FC, un equipo de fútbol aficionau de Londres, que estió l'equipo representant d'o Reino Uniu en os Chuegos Olimpicos de 1900.

## Vinclos externos
Vuembre

O **vuembre** u **guambre** ye una forma evolucionada a partir d'a rella simple de l'aladro que, amás de pa labrar, sirve pa «mantornar» a tierra; ixo ye, pa fer-la chirar y vulcar-la de a man contraria. Con ixo se consigue que o vallón feito por l'aladro salga  fondo, con millor oxichenación y distribución d'os nutrients en a tierra, o que contrebuye a fertilizar a uebra.

## Etimolochía

A palabra «vuembre» viene d'o latín  

## Referencias
Sant Tomé

**Sant Tomé** ye a capital de Sant Tomé y Prencipe y a suya ciudat mas poblada.

## Referencias

## Vinclos externos
Aladrada

:*Iste articlo parla sobre l'acción d'aladrar u pasar l'aladro a una uebra. Pa la editorial aragonesa se veiga [[Aladrada Ediciones]].*

Una **aladrada** ye o treballo d'aladrar u labrar con aladro una uebra. Usau como adchectivo (mesmo substantivau), identifica un campo u uebra rompida u labrada con l'aladro, fendo cavallons y vallos.

## Referencias

## Se veiga tamién
* Atablar.
* Labor.
* Mantornar.
* Siega.
* Siembra.
Brabant (aladro)

:*Iste articlo tracta sobre l'aladro de brabant. Pa atros usos de brabant, se veiga [[Brabant]].*

O **brabant** (se pronuncia /bra'ban/) ye un tipo d'aladro que tiene os guambres mesos de forma simetrica, agafaus sobre un eixe que se puede chirar, de tal manera que cuan aladrando s'arriba ta una marguin d'a uebra, nomás cal chirar-lo pa prencipiar unatro vallo nuevo en sentiu contrario y asinas no se fa preciso devantar tot l'aparello ni luego tornar-lo a fender como con os aladros convencionals, con que se consigue fer o treballo d'aladrar mas fácil y rapedo.

## Se veiga tamién

* Aladro romano.
* Aladro normando.
* Cutre.
* Rusac.

## Referencias
Cantón d'a Val d'as Gaves

O **cantón d'a Val d'as Gaves** (en francés *canton de la Vallée des Gaves*) ye una división administrativa francesa situada en o departamento d'os Altos Pireneus, en a rechión d'Occitania.

## Se veiga tamién
* Cantons d'os Altos Pireneus
Cantón d'Aulorón-1

O **cantón d'Aulorón-1** (en occitán *canton d'Auloron-1*, en francés *canton d'Oloron-Sainte-Marie-1*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania.

## Se veiga tamién
* Cantons d'os Pireneus Atlanticos
Belmopan

**Belmopan** ye a capital de Belize y a suya tercera ciudat mas poblada dezaga de Belize City y San Ignacio.

## Referencias

## Vinclos externos
Roseau

**Roseau** ye a capital de Dominica y a suya ciudat mas poblada.

## Puestos d'intrés
*Seu catolica.
*Chardín botanico.
*Museu de Dominica.

## Personalidaz naixitas de Roseau
*Jean Rhys (1890-1979), novelista.
*Garth Joseph, chugador d'a NBA.
*Henry Wilcoxon, actor.

## Referencias

## Vinclos externos
Saint George's

**Saint George's** (en criollo de Grenada *Sen Jòj*) ye a capital de Grenada y a suya ciudat mas poblada.
St. George's estió fundada per os franceses en 1650 como *Fort Royal*.

## Puestos d'intrés
*Seu catolica.
*Ilesia anglicana.
*Fort George.
*Museu Nacional de Grenada.

## Personalidaz naixitas de Saint George's
*Shalrie Joseph,futbolista.
*Kirani James,atleta.
*Bralon Taplin,atleta.
*Lindon Victor,atleta.

## Referencias

## Vinclos externos
Vallo

:*No s'ha d'entivocar con [[bayo]].*

Un **vallo** ye un sulco u conducto feito en a tierra de labor destinau a que pase l'augua cuan se riega u cuan pleve y que s'ixagüe y asinas no quede quieta y s'atarquile, lo que podría malmeter as venas d'as plantas, pos se pudrirían. Os vallos se fan con l'aladro u con a ixada (*hada*).

En primeras os vallos amanecen a resultas de l'acción d'o guambre de l'aladro, que va «rompendo» a tierra a mesura que abanza y tira la tierra cara t'afuera, formando os cavallons. O sulco que queda en mel medio ye o vallo.

En as tierras de secano, os cavallons se desfan a poco con que pleva u mesmo cuan «s'atabla» la uebra dimpués de sembrar. Por contra en regano, como por eixemplo en a huerta, os vallos se mantienen a fuerza d'«acancillar» y sacar as glebas y os torrocos y tornar a montar-los en os cavallons.

En regar, cuan se debanta la talladera y l'augua d'a cequia preta a correr por o huerto, cal que s'haiga feito bien a fayena d'acancillar o camino enantes, pos si no, podría brincar por os cavallons y malmeter as plantas.

## Se veiga tamién

* Canciello.
* Cavallón.
* Aladro.
** Aladrada.
* Guambre.

## Notas


## Referencias
Cavallón

En Aragón un **cavallón** ye, de forma chenerica, cualsiquiera d'os relieves elevaus en una superficie an que s'alterna lomos con sulcos, como por eixemplo en una uebra aladrada u en un tellau de tella.

De forma mas especifica, en l'agricultura se le diz cavallons a os amontinamientos largos de tierra que va deixando l'aladro cuan ha rompiu o suel. Una variant d'ixe concepto podrían estar os canciellos u cancillos, anque ixa atra palabra designa mas que mas os cavallons feitos a mano en a huerta, con glebas devantadas con a ixada (acancillar).

A cuentra d'un cavallón u d'un canciello ye o vallo; ixo ye o sulco destinau a que pase l'augua de regadura.

## Atros usos de cavallón
En bellas comarcas de Teruel, o cavallón designaba tamién a una unidat tradicional de mesura pa os cerials de siega. Por eixemplo, a cullita de trigo en Mora de Rubielos se mesuraba en *cavallons*.

## Se veiga tamién
* Canciello.
* Vallo.

## Referencias
Mantornar

**Mantornar** ye labrar por segunda vegada chirando («tornando») a tierra ta l'atra man, dimpués d'haber-la rompiu en primeras, como por eixemplo se fa con o cutre, y haber deixau pasar o tiempo preciso pa que cayesen as plevidas pa fer-le «entrar a sazón» u «fer-se-le a sazón».

Con a «mantornada» s'apresta la tierra pa sembrar. L'aparello d'aladro que s'emplega pa mantornar ye o guambre u güembre.

## Se veiga tamién

* Labor.
* Aladrada.
* Siembra.
* Siega.
* Atablar.

## Referencias
Elías Sauca

**Elías Sauca Aristegi**, conoixiu esportivament como **Elías Sauca**, naixiu de Logronyo, La Rioja o 21 de chinero de 1901 y muerto o 6 d'agosto de 1983 con 82 anyos, estió un futbolista espanyol que chugaba d'esfensa. Os suyos equipos fuoron o Athletic Club, a SD Erandio y l'Iberia Sport Club.

Tamién partecipó y fue entrenador en cualques partius amistosos d'o Zaragoza Foot-ball Club recient establito en 1931 de resultas d'a fusión de dos equipos de Zaragoza, o Zaragoza Club Deportivo y l'Iberia Sport Club que yera a on él chugaba dica l'inte. A suya labor en o nuevo equipo como o suyo entrenador estió la de trigar los chugadors que finalment ferían parte de l'equipo la temporada siguient en a cual l'equipo prencipiaría as competicions oficials en a plaza que deixaba l'Iberia. En prencipiar a temporada fue substituyiu per o portugués Joaquim Filipe dos Santos con una gran experiencia como chugador y internacional con a selección de Portugal.

Cal destacar que con l'Athletic estió campión d'o País Basco en a temporada 1920/1921.

## Vinclos externos
*  Perfil esportivo d'Elías Sauca.
Port-au-Prince

**Port-au-Prince** (en criollo d'Haití *Pòtoprens*) ye a capital d'Haití y a suya ciudat mas poblada.

## Referencias

## Vinclos externos
Castries

**Castries**  ye a capital de Santa Lucia y a suya ciudat mas poblada.

## Ciudaz achirmanasas
Bridgetown ye achirmanada con as siguients ciudaz:
*  Maturín, Venezuela.
*  Rancagua, Chile.

## Referencias

## Vinclos externos
Port of Spain

**Port of Spain** (oficialment **City of Port of Spain**) ye a capital de Trinidad y Tobago y a suya tercera ciudat mas poblada dezaga de Chaguanas y San Fernando.

## Referencias

## Vinclos externos
Hamilton (Bermudas)

:*Iste articlo ye sobre la capital d'as islas Bermudas; ta atros usos, se veiga *'Hamilton**''.


**Hamilton'''  ye la capital d'o territorio d'ultramar d'o Reino Uniu d'as islas Bermudas y, con una población de nomás que 854 habitants, ye la suya ciudat mas poblada.

## Referencias

## Vinclos externos
Toluén

Lo **toluén** ye un hidrocarburo aromatico substituyiu. Ye un liquido incoloro y insoluble en augua con una ulor asociada a decapant.

Ye un derivau monosubstituyiu d'o benzeno que consiste en un grupo metil uniu a un grupo fenil. Como tal, lo suyo nombre sistematico d'a IUPAC ye **metilbenzeno**. Lo toluén ye prencipalment usau en a industria como materia prima y disolvent.

## Referencias
Prudencio Gómez

**Prudencio Gómez García**, conoixiu esportivament como **Gómez**, y naixiu de Zaragoza, Aragón o 24 d'abril de 1905 y muerto o 13 de noviembre de 1965 con 60 anyos, estió un futbolista espanyol que chugaba d'esfensa. Yera duro, expeditivo y muito alto pa ixa epoca. Apodado *La Telefonica*, per os suyos 1.87 d'estatura y tamién *Punteras*, per las suyas puntadas a la pilota sin contemplacions, fue parte d'o Real Zaragoza conoixiu como *Os Alifantes*.

Os suyos equipos fuoron o  Patria Aragón y o Zaragoza FC. La suya continuidat como futbolista y la d'o Zaragoza, estió interrumpida per la Guerra Civil Espanyola, retomando toz dos la suya actividat dimpués con a participación en a Copa d'o Cheneralisimo. En a temporada 1939/40 estió parte d'a plantilla d'o Zaragoza en Primera División pero no aconsiguió disputar garra partiu.

## Equipos

## Vinclos externos
*Perfil esportivo de Prudencio Gómez en bdfútbol.
Pascual Salas Usón

**Pascual Serapio Salas Usón**, conoixiu esportivament como **Pascual Salas** u simplament como **Salas**, y naixiu de Quinto d'Ebro, Provincia de Zaragoza, Aragón o 24 de mayo de 1910 y muerto en Castelldefels o 8 d'agosto de 1998 con 88 anyos, estió un futbolista espanyol que chugaba de centrocampista y activo en o fútbol espanyol en os anyos 1930 y 1940.

Os suyos equipos fuoron o Iberia SC o FC Barcelona, o Zaragoza FC y o Hercules CF. La suya continuidat como futbolista estió interrumpida per la Guerra Civil Espanyola, reprenió la suya actividat esportiva fendo parte d'a plantilla d'o Zaragoza en a temporada 1938/39.

Chugó con a selección catalana en un Catalunya-Espanya celebrau lo 14 de febrero de 1934.

## Vinclos externos
*  Perfil esportivo de Pascual Salas en bdfútbol.
*  [Dentrada en a [Gran Enciclopèdia Catalana]].
Torroco

:*Se veiga tamién [[torrueco de zucre]].*

Un **torroco** u **torrueco** ye una masa de tierra apilotada y seca que se debanta d'o suel, por eixemplo en labrar u en picar con l'ixau, y que ye fácil d'esclafar y de desfer con a man, con o piet u con bel traste.

En agricultura, os torrocos se consideran por lo regular un estorbo, pos a tierra pegada y apilotada asinas no sirve pa tapar a simient, ni rebriga bien as venas d'as plantas, ni absorbe bien l'augua. Por ixa razón, os torrocos s'han de desfer de maneras diversas, como «atablando» a tierra aladrada, u simplament «estorrocando» (porque asinas ye o verbo; en aragonés ribagorzano se pronuncia «*estorrocá*» u «*estarrocá*»), cosa que se fa picando contra o torroco con o codo de l'ixau u con un bigós.

## Diversidat lexica

Seguntes Bienvenido Mascaray, en Campo (Ribagorza) tamién se diz os verbos «torrocaciar» u «estorrocaciar», a l'igual que o verbo cheneral «estorrocar».
**Mala fayena la de torrocaciá.* (aragonés ribagorzano de Campo)

## O torroco en a fraseolochía popular

**Marcha a estorrocar!* - expresión popular d'encarranye con a cual se demanda a l'interlocutor que marche y nos deixe estar tranquilos un rato.
**Estripa-torruecos* - persona de pocas luces, de qui se conta que no se le puede encomendar treballos de discurrir.

## Sociolingüistica de l'uso de «torrueco»

En 1973, Pedro José Escudero Buil fizo un estudio sobre a pervivencia de lexico aragonés en o suyo lugar de Plana de Uesca, Monflorite. Entre as personas enquestadas nomás que una deciba «torrueco» y no pas «torroco». Yera una d'as dos personas de mas edat que participón en a enquesta, naixidas arredol de 1890.

## Se veiga tamién

* Bardo.
* Zaborro.
* Gleba.
* Chesanco.
* Buro.

## Notas


## Referencias
Rompidura (agricultura)

A **rompidura**, **rompida** u **rompimiento** d'o suel en l'agricultura ye l'acción de «romper» a crosta superficial d'o suel con un aladro en a primer pasada de a labra. «Romper» sirve pa ubrir por primer vez una tierra que ha estau yerma u de yermo un tiempo y que por ixo se l'habrá formau una crosta dura y plena de hierbas que no deixaría de sembrar.

A segunda aladrada se diz «mantornar», y sirve ya pa deixar a tierra floixa y presta pa la siembra. En l'actualidat, con os modernos medios de tracción mecanicos y con os aladros de brabant tiraus por maquinaria, as dos accions: romper y mantornar, pueden fer-se con una sola aladrada. Mas d'antes lo normal yera que se fese en dos tongadas y con aladros diferents; se rompeba con o cutre u con o rusac, que se podeban tirar con mastos, y dimpués se mantornaba con o guambre u güembre tirau con bueis, de paso mas firme y carácter mas templau.

En Sos de Cinco Villas, a siembra que se fa a l'arreo d'haber labrau se diz que ye feita «a rompesiembra».

## Se veiga tamién

* Labranza.
** Mantornar.
* Artica / artiga.

## Notas


## Referencias
Tablador

Un **tablador** u **atablador**, u tamién 
**tabladera** u **atabladera**, ye un utensilio que s'emplega pa «atablar» a tierra en rematar a labranza, que ixo ye, pa aplanar-la, desfer os torruecos y deixar-la lasa y anivelada y, en o caso d'haber sembrau a ixambre pa enronar amás a simient pa que no la piquen os paixaros.

En Aragón, l'atablador tipico yera una tabla de fusta recia y pesada con ganchos de fierro por debaixo que yera pensada pa tirar-la con un u dos mastos, fendo-los chirar por o campo. O labrador se meteba en piet alto d'o madero, fendo mas peso, y dende astí ye d'an conduciba a os animals. Os ganchos de debaixo teneban a misión d'estripar os torrocos que pillasen.

## Se veiga tamién
* Aladro.
**Guambre.
**Cutre.
**Brabant (aladro).
*Aladrada.
*Rompidura (agricultura).
*Mantornar.

## Notas


## Referencias
Gavarnía e Gèdra

**Gavarnía** (*Gavarnia* en occitán; *Gavarnie* en francés) ye un lugar y antiga comuna occitana situada en Bigorra, administrativament en o departamento d'Altos Pireneus d'a rechión d'Occitania. Se formó en 2016 por a unión d'as antigas comunas de Gavarnía y Gèdra pa formar una nueva comuna.

## Cheografía
En ista comuna se troba parti d'o Parque Nacional d'os Pireneus y adintro d'él ye o circo de Gavarnía, declarau Patrimonio d'a Humanidat por a Unesco chunto con o Parque Nacional d'Ordesa y d'as Tres Serols con o que muga.

Gavarnía da nombre a una d'as prencipals napas tectonicas d'os Pireneus, a napa de Gavarnía.

## Toponimia
Aparixe o toponimo *Gavarnía* en un documento notarial de Sallent de Galligo en l'anyo 1425:

## Referencias
Cowboy Bebop (serie de televisión)

**Cowboy Bebop** ye una serie de televisión de ciencia ficción/western creyada per Netflix basada en a serie manga chaponesa d'o mesmo nombre de 1998. A serie ye desenvuelta per André Nemec, escrita per Christopher Yost, y ye protagonizada per John Cho, Mustafa Shakir, Daniella Pineda, Elena Satine y Alex Hassell. A serie de 10 episodios se lanzó lo 19 de noviembre de 2021 en Netflix.

## Personaches
### Principals
* **Spike Spiegel** (John Cho).
* **Jet Black** (Mustafa Shakir).
* **Faye Valentine** (Daniella Pineda).
* **Julia** (Elena Satine).
* **Vicious** (Alex Hassell).

### Segundarios
* **Ana** (Tamara Tunie as).
* **Gren** (Mason Alexander Park).
* **Chalmers** (Geoff Stults).
* **Woodcock** (Carmel McGlone).
* **Mao** (Rachel House).
* **Shin** (Ann Truong).
* **Lin** (Hoa Xuande).
* **Caliban** (John Noble).

## Temporadas

## Referencias
Torsten Haß

**Torsten Haß** (pseudonimo: **Kim Godal**), naixiu de Neumünster o 21 de noviembre de 1970, ye un escritor, novelista, dramaturgo, poeta y bibliotecario alemán.

## Obras (selección)
* Torsten Haß; Detlev Schneider-Suderland: *Bibliotheken für Dummies* (2019)
* Torsten Haß; Maximilian Spannbrucker: *Dieses Buch ist für die Tonne : Einführung in den klassischen Zynismus (Kynismus)* (2020)
* Kim Godal: *Der König des Schreckens : ein Vatikan-Krimi* (2013)
* Kim Godal: *Die Schwarze Zeit : ein Mittelalter-Roman* (2006)
* Torsten Haß: *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)

## Referencias

## Enlaces externos
* KVK (Alemanya, Austria, Suiza, WorldCat): Resultau d'a busca Torsten Haß.
* KVK (Alemanya, Austria, Suiza, WorldCat): Resultau d'a busca Kim Godal.
George Town (Islas Caimán)

**George Town** ye a capital d'as Islas Caimán y a suya ciudat mas poblada.

## Referencias

## Vinclos externos
Road Town

**Road Town** ye a capital d'as Islas Vírchens Britanicas y a suya ciudat mas poblada.

## Referencias

## Vinclos externos
Basse-Terre

**Basse-Terre** (en criollo antillano *Bastè*) ye a capital de Guadalupe, en a isla de Basse-Terre, encara que a mayor ciudat ye Pointe-à-Pitre, en a isla de Grande-Terre.

## Referencias

## Vinclos externos
Fort-de-France

**Fort-de-France** (en criollo martiniqués *Fodfwans*) ye a capital de Martinica y a suya ciudat mas poblada.

## Referencias

## Vinclos externos
Adam Waczyński

**Adam Waczyński** (15 d'otubre de 1989 de Toruń, Polonia) ye un chugador profesional polaco de basketbol. Tien una altaria de 1,99 metros y ocupa a posición d'alero. En l'actualidat chuga en o Casademont Zaragoza, d'a liga ACB.

## Trachectoria esportiva

## Vinclos externos
*
*  Ficha d'o chugador en ACB.com. 
*  Ficha d'o chugador en Draftexpress.com.
*  Ficha d'o chugador en EuroLeague.net.
*  Ficha d'o chugador en FIBA.com.
Veireda, Jumet e Camors

**Veireda, Jumet e Camors** (*Beyrède-Jumet-Camous* en francés y oficialment) ye una comuna occitana en o departamento francés d'Altos Pireneus, districto de Banyeras de Bigorra, cantón de Nestés, Aura y Loron y rechión d'Occitania. A comuna fa parte de l'antiga provincia de Bigorra.

## Historia
Se formó l'1 de chinero de 2019 por a unión d'as antigas comunas de Veireda e Jumet y Camors.
Gustavia

**Gustavia** ye a capital de Saint-Barthélemy y a suya ciudat mas poblada.

## Referencias

## Vinclos externos
José Viela Romero

**José Viela Romero**, naixiu de Gallur (Ribera Alta de l'Ebro) lo 28 de noviembre de 1921 y muerto en Zaragoza (Comarca Central) l'11 de mayo de 1993, estió un futbolista espanyol que chugaba de debantero y activo en o fútbol espanyol en os anyos 1940 y primerias d'os anyos 1950.

Principió a chugar a fútbol en a *[[Sociedad Deportiva Arenas de Zaragoza|SD Arenas de Zaragoza]]* mientres dos anyos, dimpués pasó a lo *[[Club Atlético Zaragoza|Club Atlético Universitario]]*, a on estió una temporada antis de chugar con o *Zaragoza* la temporada 1942/43 y parte d'a 1943/44; en o *[[RCD Espanyol]]* terminó a temporada y chugó dos mas. Una dople fractura de tibia remató con o suyo prometedor futuro como fútbolista, y acabó chugando en equipos de categorias inferiors de Catalunya.

## Vinclos externos
*  Biografía esportiva de José Viela.
Cantón de Lorda-1

O **cantón de Lorda-1** (en occitán *canton de Lorda-1*, en francés *canton de Lourdes-1*) ye una división administrativa francesa situada en o departamento d'os Altos Pireneus, en a rechión d'Occitania.

## Historia
O cantón de Lorda-1 ye formau d'una parti d'a ciudat de Lorda y de comunas d'os antigos cantons de Lorda Ueste (7 comunas) y de Sent Pèr (4 comunas). Se troba totalment situau en o districto d'Argelèrs de Gasòst. A suya capital ye Lorda.

## Se veiga tamién
* Cantons d'os Altos Pireneus.